**Kúpna zmluva**

## v súlade s ustanovením § 588 a nasl. zákona č. 40/1964 Zb. Občianskeho zákonníka v jeho aktuálnom znení

uzavretá medzi:

Predávajúci: **Obec Veľký Klíž,**

Klíž 156, 958 45 Veľký Klíž

IČO: 311 308

DIČ: 2021266940

zastúpená štatutárnym zástupcom: **Ing. Antonom Stankom, starostom obce**

Kupujúci:  **Sasková Margita, rod. Hudoková**

trvale bytom: Klíž č. 107, 958 45 Veľký Klíž

Dátum narodenia:

Rodné číslo:

Štátna príslušnosť: SR

za týchto podmienok:

**I.**

1. Predávajúci – Obec Veľký Klíž, IČO 00311308 je výlučným vlastníkom nehnuteľnosti – v celosti, pozemku nachádzajúcom sa v Obci Veľký Klíž, parcely registra „E“ evidovanej na mape určeného operátu, parcelné číslo 222/1, o výmere 23531 m2, druh pozemku – zastavaná plocha a nádvorie, pozemok umiestnený v zastavanom území obce, zapísanej na liste vlastníctva č. 924 pod B 1, vedenom pre vlastníka Obec Veľký Klíž, spoluvlastnícky podiel 1/1, katastrálne územie Klíž.
2. Kupujúci je výlučným vlastníkom nehnuteľností – v podiele 1/1, stavby postavenej na zemskom povrchu – rodinného domu, súpisné číslo 107, parcely č. 133 registra „C“ – zastavaná plocha a nádvorie, na ktorej stojí časť RD s. č. 107, zapísanej na liste vlastníctva č. 1236 pod B 2, vedenom pre Sasková Margita, rod. Hudoková, v podiele 1/1, katastrálne územie Klíž.
3. V minulosti stavebníci a vlastníci stavby RD súpisné číslo 107, pozemku parcely č. 133 a ich právni nástupcovia užívali nerušene aj pozemky, novovytvorené parcely 222/18,  222/19 a 222/20, ktoré boli od parcely registra „E“ č. 222/1 odčlenené Geometrickým plánom vyhotoveným Bc. Alexandrou Sabovou – GEODET, R. Jašíka 155/2A, 958 01 Partizánske, pod číslom 41013034-86/2020 zo dňa 17.07.2020, autorizačne overeným Ing. Ľubošom Krčom dňa 29.07.2020 a úradne overeným Ing. Oľgou Baránikovou, pod číslom G1 297/20, dňa 06.08.2020.
4. Nakoľko novovytvorené parcely uvedené v ods. 3 tohto článku užíva kupujúci a užívali aj právni predchodcovi nerušene od výstavby RD s. č. 107, je zrejmý nesúlad medzi faktickým stavom užívania tejto časti nehnuteľnosti a právnym stavom, zmluvné strany uzatvárajú túto Kúpnu zmluvu za účelom odstránenia nesúladu.

**II.**

1. Predávajúci predáva a kupujúci kupuje a nadobúda do výlučného vlastníctva nehnuteľnosti vyznačené na geometrickom pláne uvedenom v čl. I., ods. 3 ako:

- parcela registra „C“ č. 222/18, zastavaná plocha a nádvorie o výmere 24 m2,

- parcela registra „C“ č. 222/19, zastavaná plocha a nádvorie o výmere 53 m2,

- parcela registra „C“ č. 222/20, zastavaná plocha a nádvorie o výmere 22 m2.

Kupujúci sa zaväzuje zaplatiť kúpnu cenu dohodnutú v článku III. ods.1. tejto Zmluvy pred podpisom tejto Zmluvy (ďalej len „Kúpna cena“).

**III.**

1. Dohodnutá kúpna cena 1.090,00 €, (slovom jedentisícdeväťdesiat eur) bola stanovená Znaleckým posudkom č. 155/2020, vyhotoveným znalcom Ing. Igorom Šinským, zo dňa 13.08.2020. Kúpna cena bude zaplatená v hotovosti do pokladne obce alebo bezhotovostným prevodom na účet obce Veľký Klíž, vedeným vo VÚB č. ú. SK68 0200 0000 0000 0602 0192 pred podpisom kúpnej zmluvy.

**IV.**

1. Predmet prevodu nie je zaťažený žiadnymi ťarchami.

**V.**

1. Obec Veľký Klíž zverejnila zámer predať časť pozemku z parcely registra „E“ č. 222/1, v kat. úz. Klíž po dobu 15 dní na úradných tabuliach a internetovej stránke obce. Postup predaja bol schválený podľa § 9a) ods. 8 písm. e) Zákona č. 138/1991 Zb. o majetku obcí – prevod z dôvodu hodného osobitného zreteľa.

2. **Zdôvodnenie:** Odpredajom častí parcely č. 222/1 registra „E“ KN sa užívací stav upraví do stavu právneho, čo nebude mať negatívny vplyv na susedné pozemky ani na budúce zámery obce v plánovanej výstavbe.

3. Predaj nehnuteľnosti za týchto podmienok (zámer) bol poslancami obecného zastupiteľstva schválený na 10. riadnom zasadnutí obecného zastupiteľstva dňa 28.04.2020. Uznesenie obecného zastupiteľstva je prílohou kúpnej zmluvy. Kúpna zmluva bola poslancami Obecného zastupiteľstva prerokovaná a schválená na 12. riadnom zasadnutí OcZ dňa 09.09.2020. Uznesenie obecného zastupiteľstva je prílohou kúpnej zmluvy.

1. Predávajúci – Obec Veľký Klíž, IČO 00311308 potvrdzuje, že novovytvorené parcely registra „C“ parcela č. 222/18 - zastavaná plocha a nádvorie o výmere 24 m2, parcela č. 222/19 - zastavaná plocha a nádvorie o výmere 53 m2 a parcela č. 222/20 – zastavaná plocha a nádvorie o výmere 22 m2 je v zmysle § 24, ods 3, písm./a, zák. č. 180/1995 Z. z., v platnom znení, určená na zastavanie.
2. Poplatky a náklady súvisiace s prevodom nehnuteľností zaplatí kupujúci.

**VI.**

1. Účastníci zmluvy vzali na vedomie, že svojimi zmluvnými prejavmi sú viazaní až do rozhodnutia Okresného úradu v Partizánskom, katastrálneho odboru o vklade vlastníckeho práva do KN. Dňom vkladu vlastníckeho práva do KN prechádza vlastnícke právo z predávajúcej obce Veľký Klíž na kupujúceho Margitu Saskovú r. Hudokovú

v podiele 1/1.

1. Účastníci zmluvy sa dohodli, že návrh na vklad vlastníckeho práva do KN podá po podpísaní tejto zmluvy kupujúci.
2. Zmluva bola účastníkmi zmluvy prečítaná a účastníci zmluvy vyhlasujú, že je v súlade s prejavom ich slobodnej a vážnej vôle a je nimi na znak súhlasu vlastnoručne podpísaná.

Vo Veľkom Klíži, dňa 07. septembra 2020

predávajúci kupujúci

-------------------------- -------------------------

Ing. Anton Stanko Sasková Margita

starosta obce

Veľký Klíž